VALÓS ESEMÉNYEK ALAPJÁN.
BIZONYOS NEVEKET, HELYEKET ÉS TÖRTÉNÉSEKET DRAMATURGIAI OKOKBÓL MEGVÁLTOZTATTUNK.
A NETFLIX SOROZATA
2018. JÚLIUS 5.
+11, 18 ÓRA MIÓTA A FIÚK BEMENTEK A BARLANGBA
Aggódnom kellene érted, Biw?
Fogd be! Mindjárt végzek.
Mit csináltok?
Biwet várom. Csigalassan pisil.
Hé!
Engedélyt kell kérnem a hercegnőtől.
Nem akarom még jobban felbosszantani.
Baitoey osztja a reggelit.
Gyerünk, Tee!
Hé, várj!
Te nem vagy éhes?
Itt csend van. Meditálok egyet.
Jobb, ha sietsz, mielőtt Titán mindent felfal.
Hahó!
- Figyeljetek! - Na?
Megjött a felmentés.
- Tényleg? - Igen.
Ez hihetetlen. Menjünk!
Megvan, hogy szivattyúzzák ki a vizet.
Ezután naponta tudunk jönni.
Ez jó hír.
Az edző egy napja nem eszik.
Nem tudtam meggyőzni.
Amikor meglátta, milyen kevés ételünk van, erősködött, hogy a fiúknak adjuk.
Ezek a fiúk levelei a családjaiknak.
És egy sürgős üzenet a kormányzónak.
Rendben.
Figyelj!
Hogy fogjuk kivinni őket?
Sajnos a legrosszabb forgatókönyv most a legjobb esélyünk.
Átnéztük a lehetőségeket, köztük egy felfújható alagutat.
Az tűnik a leginkább járható útnak,
ha megtanítjuk őket merülni.
Megkértem Hensen őrnagyot és a csapatát, hogy rakjanak össze egy akciótervet.
- Őrnagy! - Köszönöm, admirális!
Megoldható részfeladatokra bontottuk le a mentőakciót,
hogy lépésről lépésre haladhassunk.
Mennyi idő lesz?
Nehéz megmondani. Már a felszerelést gyűjtjük össze.
Több palackot kell beszereznünk.
Összesen 600-ra lesz szükségünk.
Kétszáz darab van itt helyben, és még 200-at ígértek.
Vagyis még 200 kell. És be kell készítenünk őket a barlangba.
A szifonok közötti kamrákban helyezzük el őket,
hogy a fiúknak és a búvároknak legyen elég oxigénjük kifelé.
Cserélniük kell majd útközben.
Ráadásul meg kell tanítanunk a 13 legyengült fiúnak,
hogyan ússzanak át ezen a hihetetlenül nehéz terepen.
Ez nem megy egyik napról a másikra.
Csak van valami becslése.
Három hét.
Legalább.
Inkább négy.
Kormányzó!
Ezt dr. Bhak küldi.
A fiúknak fogytán az oxigénjük.
Pont ettől tartott.
Normál esetben az általunk belélegzett levegő 21%-a oxigén.
A 19,5%-nál kisebb érték oxigénhiányosnak tekinthető.
Ha 15% alá csökken az oxigénszint, hypoxia alakulhat ki.
Ami csökkent mentális képességhez,
alacsony pulzushoz, koordinációvesztéshez
és idővel halálhoz vezethet.
Az orvos szerint 16%-on áll az oxigén a kamrában.
Chet, ez számunkra mit jelent?
Az első fordulókor mért értékek alapján
az oxigénszint kevesebb mint egy hét múlva
15% alá csökken.
Végre lecsökkentettük a vízszintet.
Sikerült ételt bevinni nekik.
És most lehet, hogy megfulladnak?
Akkor eldőlt.
Fel kell pörgetnünk az akciót.
Nincs négy hetük.
Vagy három.
Egy hetük van.
Csak egy.
IX. RÁMA KIRÁLY PARK BANGKOK
Gyorsabban!
Miért álltál meg?
Nem hiszem el, hogy te ezt élvezed.
Majd a versenyen meglátod.
Kis szerencsével kifizetődik a kemény munka.
Alig várom.
Hé!
Ezt nézd!
Egy szerencseérme.
Várj! Mit csinálsz?
Kívánok egyet.
Hallottál már Omsinról?
Kiről?
A teknősről. Meghalt, mert lenyelt 915 pénzérmét,
amit a tóba dobáltak be.
Elszomorít, hogy valaki azért szenved, hogy a másiknak szerencséje legyen.
Tudod, mit?
Ezt szeretem benned.
Ha elég keményen edzettünk a győzelemhez, akkor győzni fogunk.
Nem szerencse kérdése.
Nem azt mondtad, hogy szerencsém, hogy velem vagy?
Mi az?
Hiába szerel le egy kommandós,
lélekben örökké az marad.
Szia, Chet!
Sam! Ráérsz?
Aha. Mi az?
Nincs elég palackunk a Luang-barlangnál.
Fel tudnál nekünk hajtani párat, és idehozni?
Persze. Segítek.
Ez a beszéd! A részleteket üzenetben küldöm.
Azt akarja, hogy menj oda?
Nem megyek sehova. Vasárnap verseny van.
Oké.
Chet megkért, hogy szerezzek még pár palackot.
Összeszedek, amit csak találok, és elküldöm a srácoknak.
Nem panaszkodom.
A szivattyúk meglepően hatékonyak.
Szinte túlságosan.
Óránként 1,6 millió litert szivattyúzunk ki.
Lehetséges kiszárítani a barlangot ebben az ütemben?
Hogy több levegő juthasson be?
Nem.
Főleg, ha továbbra is így esik.
De biztonságos szinten tudjuk tartani a vízszintet,
ameddig akarjuk.
A gond az…
A gond az, hogy…
órákon belül nem lesz hova elvezetni a vizet.
Nem sok lehetőségünk van.
Főleg, mert a talaj így is túltelítődött az esőtől.
Mik a lehetőségeink?
Eláraszthatjuk ezt a földet.
Meszajban van.
Itt bőven van hely,
ami megtarthatná a kiszivattyúzott vizet.
De…
ezzel tönkretesszük a termést.
Óriási áldozatot kérünk tőlük.
Két ellenségünk van.
Az időjárás és a víz.
Az egyikre nincs ráhatásunk.
Menjen! Beszéljen a gazdákkal!
Ha nem éleszted újra, meghal.
- Elzöldült a szája. - Azt hittem, kampec.
- Hé! - De elismerem.
- Megérkeztünk. - Nem semmi fickó.
Hát megérkezett!
Teljes életnagyságban!
Szia!
Hé, Buddyt is elhoztad?
Jönni akart.
Mizu?
Pakoljátok le őket!
Sam volt a mentorom.
Régen igazi legenda volt.
Lenyom titeket, pedig már leszerelt.
Szállj le rólam, Chet!
- És róluk is. - Ugyan!
Ne dobjuk be őket egy kád jégbe?
Ahogy te dobtál engem?
- Az kemény volt. - Fiúk! Gyorsabban!
+12 NAP, 19 ÓRA
Hogy néz ki Tee?
Magas.
- Oké. Magas. - Pink!
Pink! Nem szaladhatsz így el.
Tudnom kell, hol vagy.
A bácsi bemegy Teehez, üzenetet küldök vele.
Tessék megmondani Teenek, hogy ha megint barlangban reked, megölöm!
Oké. Megmondom neki.
Köszönöm!
Ön Tee apja?
Igen. Most megy be hozzá?
Igen.
Mondja meg neki, hogy nagyon szeretjük!
Hogy ne aggódjon, és vigyázzon magára!
Megmondom.
Szia!
Valami mozog a vízben.
Komolyan.
Láttátok?
Hatalmas. Óriási.
Mi van, ha a vízi sárkány az?
Megijedtem.
Hahó, Vaddisznók!
Hányan tudtok úszni?
Adul, fordíts nekik!
Azt kérdezi, ki tud úszni.
- Én! - Én!
Melyikőtök búvárkodott már?
Azt kérdezi, hogy ki búvárkodott már.
Azt nem.
Akkor szerencsétek van.
Mert ma búvárgyorstalpalót tartunk nektek.
Azta!
De jó!
Vagyis búvárkodva megyünk ki?
Így van.
- Én nem tudok… - Ugyan!
Nem kérnének ilyet, ha nem gondolnák, hogy meg tudjuk csinálni.
Egyetértek Teevel.
Így igaz.
Szóval… kezdhetjük?
Rick és John segítenek felvenni a felszerelést.
Aztán hozzá is kezdünk, jó?
- Rendben. - Jó.
- Jó.
Gyerünk, fiúk!
- Gyerünk! - Rajta!
Köszönjük, tanár úr!
Oké, szóval ez a maszk.
Az arcunkra kell feltenni. Így.
Próbáld meg!
Mit mondott?
Ez a regulátor. A szánkba vesszük be.
De ne harapjatok rá!
A palack a hátizsákhoz kapcsolódik. Így kell felvenni.
Aztán meghúzzuk a pántot, amíg kattanó hangot nem hallunk.
Oké, próbáld meg!
Figyelj, hogy ne harapj rá!
- Jó. - Tartsd a szádban!
Gyerünk!
Hagyd abba, Titán!
Állj le!
Így jó?
Tökéletes.
Megigazítsam?
Jó.
Jól vagy?
Semmi baj.
Nézzétek!
+12 NAP, 20 ÓRA
Hihetetlen, Meow.
A világ minden tájáról jönnek segíteni a fiúknak.
Nem csak mentési szakemberek.
Nézd! Megmutatom.
Ingyenes fodrászat.
Ebben a sátorban ingyen masszázst lehet kapni.
Itt a szennyest lehet kimosni.
Látod?
Ezek adományok.
Esőkabát, dzseki, fogkrém, fogkefe.
Mind ingyen.
El tudod hinni?
Rengetegen jöttek ide mindent félbehagyva,
hogy segíthessenek.
Igazán csodálatosak ezek az emberek.
A következő megálló: Asoke…
Drágám, mindjárt beérek.
- Oké. - Ne hagyd, hogy Chet túlhajtson!
Nem fogom.
Feltöltjük az oxigénpalackokat,
és bevisszük őket a barlangba.
Aztán indulok is haza.
Ilyen egyszerű.
Csak te gondolod azt, hogy ez egyszerű.
Vigyázz magadra, jó?
Jó.
Szia!
MESZAJ CSIANGRAJ TARTOMÁNY
Még csak öthetes a termés.
Ha elárasztják, tönkremegy a rizsem.
Megértem az aggodalmukat.
Ha elvezethetnénk máshova a vizet,
már megtettük volna.
Követem a híreket.
Sajnálom a fiúkat és a családjukat.
De nekem is van családom, akit el kell látnom.
Megértem.
Tudom, hogy sokat kérünk.
De ha nem tesszük meg, a barlang víz alatt marad.
A búvárok nem fognak tudni bemenni.
És a fiúk…
nem fogják túlélni.
Mi lesz a mi megélhetésünkkel?
Igen, miből éljünk meg, ha tönkremegy a termés?
Az én földemet eláraszthatják.
Rizst máshol is lehet termeszteni.
De ezekből a fiúkból nincs még egy.
Rendben. Segítsünk nekik!
Ha maga mondja.
Segítsünk mind a fiúknak!
Segítenünk kell egymásnak.
Gyerünk, írjuk alá!
Segítsünk, ahogy csak tudunk!
Az én rizsföldemet is eláraszthatják.
Mind írjuk alá, emberek!
Gyerünk, mindenki! Írjuk alá!
Segítenünk kell egymásnak.
Gyerünk, emberek!
Írjuk alá!
Gyerünk, írjuk alá!
Segítsünk nekik!
Kérek két önként jelentkezőt.
Jól van, edző. Mutasson példát!
Ki lesz a másik?
- Én. - Gyere ide!
- Hogy hívnak? - Tee.
Ha Tee megy, én is megyek.
Á! A híres csapatkapitány.
Beszéltem reggel a húgoddal.
Azt üzeni, hogy nagyon hiányzol neki.
Ez nem rá vall.
Tényleg ezt mondta. Még valami.
Apukád azt üzeni, hogy ne aggódj a család miatt.
Csak vigyázz magadra!
Apám is odakint van?
Igen.
A legfontosabb, hogy ne tartsátok vissza a lélegzeteteket a víz alatt.
Különben kipukkad a tüdőtök, mint egy léggömb.
Az a legfontosabb, hogy rendesen lélegezzetek.
Tessék.
Mehetünk?
- Ki lesz a következő? - Gyerünk!
Megyek elsőnek.
Jól vagy?
Lélegezz!
Nem bírom tovább.
- Tee! - Segíts neki!
Nyugi! Egyelőre ennyi.
Sok mindenhez hozzá kell szoknotok.
Segítünk, amíg nem megy egyedül.
Semmi baj.
Oké. Ki a következő?
Mind beleegyeztek.
Kelly!
Meg kell csinálni.
Mi van, ha a gazdák mindent feladnak…
és mégsem lesz elég?
Megtanítják a fiúkat búvárkodni.
Találunk megoldást.
Visszamegyek a táborba.
Elvigyelek?
Beszélek a szivattyúzókkal.
Az este át kell helyezniük a csöveket.
Holnap beszélünk.
Akkor holnap.
HÁRMAS KAMRA
Öregfiúk, hogy bírjátok?
- He? - Jól vagytok?
Formában vagyunk, Chet.
Nem akartok merülni egyet, hogy szusszanhasson a csapat?
Megállás nélkül dolgoznak.
Gyerünk, fiúk!
Mit mondasz?
Ez az!
Oké. Benne vagyunk.
Oké.
A hatos kamrába kellene elvinni a palackokat.
Gyertek utánam!
A vezetőkötél egyenesen odavisz.
Akármi van, ne engedjétek el!
Majdnem nulla a láthatóság odalent.
Csak nyugodtan! Ne rohanjatok!
Kifelé látni fogjátok a zöld kötelet. Azt keressétek!
Miért zöld?
Jelzi, hogy 20 méterre van a kijárat.
De vigyázzatok!
Ez itt nem Phuket.
- Oké. - Lesz pár horzsolásotok.
- Hé! - Hé!
Semmi baj.
Jesszus!
Tarts ki! Fel tudsz ülni?
Egy, két, há'!
Vigyázz a fejedre!
Orvost! Az egyik búvár megsérült!
Jó napot! Phetcsabunból jövök.
Láttam a felhívást, hogy 50 centis szivattyúcsövet keresnek.
Phetcsabunból?
Igen, onnan.
Az messze van innen.
Csak nyolc órára.
Mi kell ahhoz, hogy valakiből kommandós legyen?
A te esetedben? Plusz 30 centi.
És plusz 40 kiló.
Ennyi?
Körülbelül.
Oké, fiúk.
Ki áll készen a második körre?
Tee, jöhet még egy merülés?
Persze.
Bármi, csak ne halljam Titán karattyolását.
Dom, gyere! Biw, te is.
Mi a fene?
Oké, fiúk.
Vegyük át a merülés három fő szabályát!
- A legfontosabb szabály… - Ne tartsd vissza a lélegzeted!
Igen.
A második: tisztítsd ki a regulátort!
- Mi a harmadik szabály? - Nyugi!
Egyelőre nézzük ezt a kettőt!
Jó.
Ki akarja megpróbálni?
Ki kezdi?
Mit gondoltok? Ki kezdi?
Kezded te, Tee?
Kezdem én.
Gyere, Tee!
Ne kapkodj!
Erre van a kijárat.
Erre van az otthon.
Tee, nyugalom!
+13 NAP, 4 ÓRA
Százhuszonnyolc gazda egyezett bele, hogy elárasszuk a földjét,
ami mintegy 1600 rajnyi terület.
Az elmúlt 32 órában nem változott odabent a vízszint.
Mi van még?
Jó hír a kilences kamrából.
A mérések alapján megfelelő odabent az oxigénszint.
Tudjuk tartani az új ütemtervet.
A rossz hírt Rick és John fogja elmondani.
Állítólag rossz hírt kapok maguktól.
Már nem vagyok biztos benne, hogy a fiúk ki tudnak úszni.
Sok nekik, és kevés az idő.
Még a csapatkapitány is feszült.
Most néztem át, hogy mi hiányzik még a barlangból.
Nincs elég palackunk.
Mennyi hiányzik?
Hatszázra van szükségünk.
Jelen pillanatban
387 oxigénpalackunk van,
és még 220-at ígért a helyi terjesztő.
De elszámolta magát.
Csak 20 palackja maradt.
Nem 220.
Kell még 200.
Már sehonnan sem tudunk szerezni?
Már mindenkit megkérdeztünk a környéken.
Beszéltem az IndoPac vezetésével, és kiterjesztik a keresést
az USA nyugati partjára, de…
Nem biztos, hogy időben be tudjuk szerezni.
Mindenki igyekszik segíteni,
és csak a feltétlen szükséges mennyiséget megtartani magának.
Egyszerűen nincs ennyi plusz kapacitásuk, és sokat kérünk.
Tovább keresünk.
Most az oxigénpalackok a legfontosabbak.
+13 NAP, 7 ÓRA
Milyen volt a barlangban?
Keményebb, mint gondoltam.
Nagyon szűk.
Alig tudtam magam átpréselni néhány kanyarban.
Mikor merülsz legközelebb?
Nem merülök. Holnap visszarepülök Bangkokba.
Mit szólnál, ha edzenénk még, amikor visszaértem?
Mi változott? Miért dobott ki Chet?
Vagy Buddy csinált valamit?
Szó sincs erről.
Még nincs a hírekben,
de nincs elég oxigénpalack
mindenki kimentéséhez.
Jaj, ne!
Szegény fiúk.
Talán igazad volt.
Miről?
Szerencse.
Minden szerencse kérdése.
A fiúknak balszerencséje van.
Ha látnád, hányan jönnek segíteni!
Nem végződhet így.
Én is azt akarom, hogy megmeneküljenek.
De
örülök, hogy hazajössz.
Elfelejtettem, milyen stresszes, ha katona az ember férje.
Haza akarok menni hozzád.
De egy részed maradni akar.
KIJÁRAT
Halló! Kelly!
Örülök, hogy látom.
Kóstolja meg a khao soiomat!
Üljön le! Szedek magának egy nagy tányérral.
Nem vagyok éhes.
Kóstolja meg! Nagyon finom.
Jöjjön be!
Nid, figyelnél a standomra?
- Beszélek a barátommal. - Persze.
Jöjjön, üljön le!
Jöjjön, kedvesem!
Üljön le!
Tessék.
Az én khao soiomnál nincs finomabb.
Lásson hozzá!
Nem számítottam rá…
hogy itt találkozunk.
Hova mennék?
Úgy éreztem…
hogy ezt kell tennem.
A férjem néhány éve meghalt.
A gyerekeim felnőttek.
Szeretek enni adni.
Ha nem tudok rizst termeszteni,
akkor khao soit főzök.
Lásson hozzá, kedvesem! Egyen!
Nagyon finom.
Köszönöm szépen!
Szívesen.
Azt hittem…
hogy haragudni fog rám.
Nekem nem kellett semmit feláldoznom, hogy itt legyek.
De…
ön az összes földjét odaadta.
És most az idejét és az ételét is feláldozza.
Csak azt tudjuk odaadni, amink van.
Okosan rájött, hogyan lehetne
felhasználni a földemet.
És bátran megkért egy öregasszonyt, hogy áldozza fel a földjét.
Habár a parkőrbarátján keresztül kért meg.
Nem igaz?
Nem…
Nem tudtam rávenni magam.
Ne legyen szigorú magával!
Ez van.
A rizsföldem volt az egyetlen, amit oda tudtam adni.
De ezt…
meg kell ennie.
Lásson hozzá!
Egye meg!
Az épp soron lévő fiúnak palackra lesz szüksége.
De így egy embernek a kilences kamrában kettővel kevesebb palackja lesz.
És ha ezt a kettőt felcserélnénk?
Nem. Az sem működik.
James Nichols törzsőrmester?
Ő Nichols.
Küldeménye érkezett.
Küldeménye jött.
Kérdezze meg, honnan vannak ezek!
- Honnan vannak? - Nem tudom, uram.
Nem tudja.
Mit csinált?
Semmit.
Valaki meghallhatta az imáinkat.
Folytathatjuk a mentőakciót.
- Pakoljuk le! - Gyerünk!
Szia, Tee!
Mi a baj, kölyök?
A barátja, Aran.
Mondta, hogy látta odakint az apámat.
És kiborultam.
Amikor anya beküldte az üzenetet, azt hittem, apa még Mianmarban van.
Egy építkezésen dolgozik ott.
Nem engedheti meg, hogy ne dolgozzon.
Aztán kiderült, hogy végig itt volt miattam.
Így is alig tudjuk fizetni a lakbért.
Valószínűleg el kell költöznünk miattam.
A húgommal iskolát kell majd váltanunk.
Bátor akarok lenni, hogy méltó legyek az áldozatukhoz.
De nem megy.
És ott van Mali.
Várj!
Ki az a Mali?
A barátnőm.
Mindenki számít rám a csapatban.
És csalódást okozok nekik.
Mindenkinek csalódást okozok.
Megértem.
Haragszom magamra!
Ha csak eszembe jut, összeszorul a torkom.
Hallgass ide!
Nem kell egyedül cipelned ezt a terhet.
A kintiek…
hajlandóak mindent feláldozni, hogy kiszabadítsanak titeket.
Még az apukád és a húgod is.
Neked csak egy dolgod van.
Mi az?
Lélegezz!
Senki sem árulja el, honnan vannak a palackok.
De én a királyi palotára gyanakszom.
Hát ti nem csomagoltok?
Csak holnap megy a gép.
Addig szeretnénk hasznossá tenni magunkat.
Jó.
Az oxigénszint egyre csökken, és fogy az idő.
Merültök még egyet?
Hűha!
Nagyon erős a sodrás. Forduljunk vissza!
Találkozunk odaát, Sam!
Szia, Meow! Jó hírek.
Kaptunk még palackokat.
Így sikerülhet a küldetés.
Ne haragudj, hogy az előbb érzéketlen voltam.
Tudom, mennyi áldozatot hoztál.
Mióta összeházasodtunk,
egy kommandós feleségeként
el kell fojtanod a saját érzéseidet.
Igazad volt.
Szerencsés vagyok,
hogy vagy nekem.
Jobban ismersz, mint én saját magamat.
Igazad van.
Nem akarok hazamenni.
Segíteni akarok még.
Ezért jöttem ide, amikor Chet hívott.
Ezért nem mehetek még vissza.
Meg kell próbálnom még egyszer.
Oly sokan jönnek ide segíteni! Felemelő látvány.
A fiúk is mindent beleadnak.
Szeretlek.
Még itt maradok.
Ne haragudj!
Addig…
nem mehetek el, amíg nem tudom,
hogy minden tőlem telhetőt megtettem.
JA SAM THAI HADITENGERÉSZETI KOMMANDÓS HALÁLÁNAK KÖRÜLMÉNYEI TISZTÁZATLANOK,
DE ÖNFELÁLDOZÁSA MEGVÁLTOZTATTA A MENTÉS MENETÉT.
NEMZETI HŐSKÉNT EMLÉKEZNEK RÁ.
EZT AZ EPIZÓDOT NEKI ÉS SZERETETT FELESÉGÉNEK, MEOW-NAK AJÁNLJUK.
A feliratot fordította: Lipták-Pikó Judit